(Návrh)

**Vyhláška**

**Ministerstva spravodlivosti Slovenskej republiky**

z ... 2022,

**ktorou sa mení a dopĺňa vyhláška Ministerstva spravodlivosti Slovenskej republiky č. 665/2005 Z. z., ktorou sa vykonávajú niektoré ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov**

Ministerstvo spravodlivosti Slovenskej republiky podľa § 204 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov ustanovuje:

**Čl. I**

 Vyhláška Ministerstva spravodlivosti Slovenskej republiky č. 665/2005 Z. z., ktorou sa vykonávajú niektoré ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení vyhlášky č. 536/2008 Z. z., vyhlášky č. 235/2010 Z. z., vyhlášky č. 514/2011 Z. z., vyhlášky č. 25/2017 Z. z., vyhlášky č. 254/2017 Z. z., vyhlášky č. 412/2020 Z. z. a vyhlášky č. 205/2022 Z. z. sa mení a dopĺňa takto:

**1.** V § 1 písmeno d) znie:

„d) podrobnosti o elektronických formulároch doručovaných súdu a správcovi prostredníctvom špecializovaného portálu,“.

**2.** V § 1 písm. h) sa na konci bodka nahrádza čiarkou.

**3.** V § 1 sa dopĺňa písmenom k), ktoré znie:

„k) podrobnosti o vedení insolvenčného registra a rozsahu a obsahu údajov a udalostí zverejňovaných v insolvenčnom registri podľa § 203b zákona.“.

**4.** V § 3 sa vypúšťajú slová „a elektronická podoba formulárov na podávanie návrhom podľa prvého oddielu desiatej hlavy druhej časti zákona a štvrtej časti zákona“.

**5.** V§ 11 ods. 4, § 12 ods. 4 sa vypúšťa slovo „písomnú“.

**6.** V § 16 ods. 2 sa vypúšťajú slová „v Obchodnom vestníku“.

**7.** § 24a, 35, 36 a 46a sa vypúšťajú.

**8.** V § 25a sa za slovo „prostredníctvom“ vkladá slovo „insolvenčného“.

**9.** § 26 vrátane nadpisu znie:

„§ 26

Evidencia pohľadávok

(1) Pohľadávka uplatnená prihláškou zákonom ustanoveným spôsobom sa eviduje v zozname pohľadávok v insolvenčnom registri.

(2) V zozname pohľadávok sa neevidujú pohľadávky, ak

a) neboli uplatnené zákonom ustanoveným spôsobom,

b) prihláška pohľadávky neobsahuje základné náležitosti prihlášky pohľadávky alebo

c) sa na prihlášku neprihliada.“.

**10.** § 31 vrátane nadpisu znie:

„§ 31

Popieranie pohľadávok

Po uplynutí lehoty na popretie pohľadávky sa v zozname pohľadávok bezodkladne vyznačia všetky zmeny, ktoré sa považujú za zistené.“.

**11.** V § 37 sa vypúšťa slovo „písomnej“ a za slovo „forme“ sa vkladajú slová „v insolvenčnom registri“.

**12.** Nadpis § 39 znie: „Obsah údajov zverejňovaných v insolvenčnom registri“.

**13.** V § 39 ods. 1 a 2 sa slovo „zverejňuje“ nahrádza slovom „vyhotovuje“, slová „Obchodnom vestníku“ sa nahrádzajú slovami „insolvenčnom registri“ a vypúšťajú sa slová „po tom, čo bol vyhotovený“.

**14.** V § 39 sa vypúšťa odsek 5.

**15.** Nadpis § 40 znie: „Zmeny súpisu zverejňované v insolvenčnom registri“.

**16.** V § 40 ods. 1 úvodnej vete sa slová „Obchodnom vestníku“ nahrádzajú slovami „insolvenčnom registri“ a slová „zverejneniu vyhotoveného“ sa nahrádzajú slovom „vyhotoveniu“.

**17.** V § 40 ods. 2 sa slová „Obchodnom vestníku“ nahrádzajú slovami „insolvenčnom registri“.

**18.** V § 47 ods. 2 sa vypúšťajú slová „v kancelárii správcu“.

**19.** Nadpis deviatej časti znie: „Rozvrh výťažku a návrh rozvrhu výťažku v insolvenčnom registri“.

**20.** Za § 49 sa vkladá nová desiata časť, ktorá vrátane nadpisu znie:

„Desiata časť

Evidencia a zverejňovanie údajov a udalostí v insolvenčnom registri

§ 50

(1) V insolvenčnom registri evidujú

a) údaje o konkurznom konaní vrátane malého konkurzu, reštrukturalizačnom konaní, konaní o oddlžení, konaní o verejnej preventívnej reštrukturalizácii a o likvidácii alebo dodatočnej likvidácii podľa zákona v rozsahu

1. označenie súdu,

2. spisová značka konania,

3. meno a priezvisko sudcu konajúceho vo veci,

4. označenie navrhovateľa a dlžníka, ak ide o

4.1 fyzickú osobu, meno, priezvisko, dátum narodenia a bydlisko,

4.2 fyzickú osobu podnikateľa, obchodné meno, meno a priezvisko, ak sa líši od obchodného mena, identifikačné číslo alebo iný identifikačný údaj a miesto podnikania,

4.3 právnickú osobu, obchodné meno, identifikačné číslo alebo iný identifikačný údaj a sídlo,

5. označenie ustanoveného správcu alebo povereného správcu alebo ustanoveného likvidátora,

6. adresa kancelárie ustanoveného správcu alebo adresa kancelárie povereného správcu alebo ustanoveného likvidátora,

7. dátum začatia konkurzného konania, dátum začatia reštrukturalizačného konania alebo dátum poskytnutia ochrany pred veriteľmi, dátum začatia verejnej preventívnej reštrukturalizácie, dátum ustanovenia likvidátora

8. dátum vyhlásenia konkurzu, dátum povolenia reštrukturalizácie alebo dátum určenia splátkového kalendára, dátum povolenia verejnej preventívnej reštrukturalizácie a dátum poskytnutia dočasnej ochrany, ak bola poskytnutá,

9. dátum zrušenia konkurzu alebo dátum skončenia reštrukturalizácie, dátum skončenia verejnej preventívnej reštrukturalizácie, dátum skončenia likvidácie alebo dodatočnej likvidácie

10. informácia o tom, či ide o malý konkurz,

11. údaje o uplatnených pohľadávkach v rozsahu obsahových náležitostí zoznamu pohľadávok,

12. údaje o uplatnených pohľadávkach proti podstate v rozsahu obsahových náležitostí evidencie pohľadávok proti podstate,

13. informácia o zostavení návrhu splátkového kalendára správcom,

14. údaje o majetku dlžníka v rozsahu obsahových náležitostí súpisu majetku podstát,

15. údaje o schôdzi veriteľov a údaje o zasadnutí veriteľského výboru pri konkurze podľa druhej časti tohto zákona v rozsahu miesto, čas a predmet rokovania schôdze veriteľov, meno a priezvisko veriteľa, ak ide o fyzickú osobu, alebo obchodné meno veriteľa, ak ide o právnickú osobu, informácia o tom, či veriteľ je členom veriteľského výboru, informácia o rozsahu hlasovacích práv veriteľa a zápisnica zo zasadnutia veriteľského výboru,

16. údaje o schôdzi veriteľov pri konkurze podľa štvrtej časti tohto zákona v rozsahu miesto, čas a predmet rokovania schôdze veriteľov,

17. rozvrh výťažku,

18. dátum rozhodnutia o oddlžení, ak bol vyhlásený konkurz alebo určený splátkový kalendár podľa štvrtej časti tohto zákona,

19. informácia o zavedení dozornej správy,

20. informácie o lehotách pre účastníkov konania na vykonanie úkonov v konaniach podľa tohto zákona,

21. informácia o tom, či ide o hlavné insolvenčné konanie, vedľajšie insolvenčné konanie alebo o územné insolvenčné konanie podľa osobitného predpisu,[*3b)*](https://www.slov-lex.sk/pravne-predpisy/SK/ZZ/2005/7/20230101.html#poznamky.poznamka-3b)

22. informácia o možnosti podať opravný prostriedok podľa osobitného predpisu,[*3c)*](https://www.slov-lex.sk/pravne-predpisy/SK/ZZ/2005/7/20230101.html#poznamky.poznamka-3c)

23. miera uspokojenia zabezpečených veriteľov a nezabezpečených veriteľov v konaniach vedených podľa druhej a tretej časti tohto zákona,

24. miera uspokojenia veriteľov v konaniach vedených podľa štvrtej časti tohto zákona,

b) zoznam úpadcov v konkurze a zoznam dlžníkov v reštrukturalizačnom konaní v rozsahu údajov podľa písmena a) štvrtého bodu,

c) zoznam dlžníkov v konaniach vedených podľa štvrtej časti tohto zákona v rozsahu údajov podľa písmena a) štvrtého bodu.

**21.** Vypúšťajú sa príloha č. 7 a príloha č. 8.

**Čl. II**

Táto vyhláška nadobúda účinnosť 1. júna 2024.

**Viliam Karas**

minister spravodlivosti

Slovenskej republiky